Správa o priebehu a výsledkoch XIII. zasadnutia Medzivládnej slovensko-ukrajinskej komisie pre národnostné menšiny, školstvo a kultúru
V dňoch 8. - 9. decembra 2014 sa v Kyjeve uskutočnilo XIII. zasadnutie Medzivládnej slovensko-ukrajinskej komisie pre národnostné menšiny, školstvo a kultúru (ďalej len „komisia“). Slovenskú delegáciu na rokovaní viedol štátny tajomník Ministerstva zahraničných vecí a európskych záležitostí Slovenskej republiky Peter Burian. Ukrajinskú delegáciu viedol podpredseda vlády a minister kultúry Ukrajiny Vjačeslav Kirilenko.
Ukrajinská delegácia veľmi pozitívne ocenila záujem slovenskej strany, že ako prvá zo susedných krajín prichádza na rokovanie po zostavení novej vlády Ukrajiny.
Slovenská strana ubezpečila, že je pripravená poskytnúť podporu a skúsenosti transformačnému úsiliu na Ukrajine. Problematika slovenskej národnostnej menšiny na Ukrajine a ukrajinskej národnostnej menšiny na Slovensku sa teší osobitnému záujmu na oboch stranách. Predstavitelia oboch menšín sú lojálnymi občanmi našich krajín, nie sú problémom, ale prínosom pre rozvoj vzájomných vzťahov medzi Slovenskom a Ukrajinou. 

Na programe rokovania komisie bola výmena informácií o štátnej politike v oblasti zabezpečenia práv osôb patriacich k národnostným menšinám v Slovenskej republike a na Ukrajine, ako aj otázky dvojstrannej spolupráce medzi SR a Ukrajinou v oblasti kultúry, vzdelávania a vedy. Komisia vyhodnotila stav plnenia odporúčaní prijatých v Protokole XII. zasadnutia komisie a schválila činnosť komisie za uplynulé obdobie.
Predsedovia komisie si navzájom odovzdali písomnú správu o plnení odporúčaní vyplývajúcich z protokolu XII. zasadnutia komisie (Prešov, október 2013) a konštatovali, že väčšina úloh bola splnená. Časť úloh predpokladá nie jednorazové, ale dlhodobejšie, priebežné plnenie. 
Rokovanie po úvodnom otvorení viedli z poverenia predsedov podpredsedovia komisie. Za slovenskú stranu mimoriadny a splnomocnený veľvyslanec SR v Poľsku Vasil Grivna, za ukrajinskú stranu štátna tajomníčka ministerstva kultúry Ukrajiny Svitlana Fomenko. V rámci zasadnutia prebehla aktívna diskusia a došlo k akceptácií návrhov slovenskej a ukrajinskej strany, ktoré sa odzrkadlili v Protokole XIII. zasadnutia komisie.
Členovia komisie pozitívne ocenili rozvoj spolupráce medzi orgánmi štátnej správy, samosprávy i občianskymi združeniami oboch krajín, vypracovanie spoločných vedeckých projektov, činnosť Centra slovenskej kultúry v Užhorode a Centra ukrajinskej kultúry v Prešove, rozšírenie spolupráce v oblasti masovokomunikačných prostriedkov, ako aj spoluprácu medzi rezortmi školstva a kultúry Slovenskej republiky a Ukrajiny. 
V súlade s platnými rámcovými dohodami medzi Zakarpatskou oblasťou Ukrajiny a Prešovským samosprávnym krajom a Košickým samosprávnym krajom pokračuje spolupráca Slovenskej republiky a Ukrajiny formou priamych kontaktov medzi predstaviteľmi miestnych orgánov štátnej správy a orgánov miestnej samosprávy.
Slovenská republika a Ukrajina, v rámci svojich možností a v súlade s platnou legislatívou, poskytujú odbornú a finančnú pomoc organizáciám ukrajinskej, resp. slovenskej národnostnej menšiny na svojom území, na uskutočňovanie školských, kultúrnych a informačných podujatí. 
Ministerstvo zahraničných vecí a európskych záležitostí Slovenskej republiky v spolupráci s príslušnými ministerstvami a orgánmi štátnej správy a samosprávy priebežne sledovalo plnenie úloh vyplývajúcich z XII. zasadnutia komisie. V tejto súvislosti je predkladaný zoznam realizovaných opatrení a splnených úloh (v prílohe č. 2 Protokolu za slovenskú stranu, v prílohe č. 3 Protokolu za ukrajinskú stranu).

Priebeh rokovania a výsledky prispeli k posunu v riešení otvorených otázok a potvrdili pokračovanie konštruktívneho a vecného dialógu medzi oboma stranami. Zúčastnené strany skonštatovali, že majú záujem posilniť pôsobnosť komisie, ako poradného orgánu vládnych kabinetov oboch krajín, a sú za jej rozšírenie v podobe dvoch separátnych podkomisií pre školstvo a kultúru, ktoré budú mať širší dosah na vzájomnú informovanosť a výmenné projekty a predstavujú relevantný priestor pre spoluprácu a podporu transformačného úsilia na Ukrajine. 
Výsledkom rokovania je podpísaný Protokol  XIII. zasadnutia komisie, v ktorom sa zúčastnené strany dohodli, že v súlade s vlastnou legislatívou budú naďalej vynakladať úsilie na vytvorenie na štátnej úrovni patričných podmienok pre zachovanie a rozvoj etnickej identity príslušníkov ukrajinskej národnostnej menšiny v Slovenskej republike a slovenskej národnostnej menšiny na Ukrajine. 
V protokole ďalej potvrdili, že považujú zasadnutie komisie za dôležitú súčasť humanitnej spolupráce medzi Slovenskou republikou a Ukrajinou. Skonštatovali, že prebieha mnohoúrovňový a konštruktívny slovensko-ukrajinský politický dialóg. Zdôraznili význam ďalšej spolupráce medzi orgánmi štátnej správy, orgánmi miestnej samosprávy, občianskymi združeniami, ďalšími inštitúciami Slovenskej republiky a Ukrajiny v otázkach vzdelávania, kultúrnych a informačných potrieb príslušníkov slovenskej národnostnej menšiny na Ukrajine a ukrajinskej národnostnej menšiny na Slovensku. Budú podporovať výskum spoločného kultúrneho dedičstva Slovenskej republiky a Ukrajiny. Zabezpečia plnenie Programu spolupráce medzi Ministerstvom školstva, vedy, výskumu a športu Slovenskej republiky a Ministerstvom vzdelávania a vedy v oblasti vzdelávania.

Členovia oboch delegácií, vrátane zástupcov národnostných menšín, vyslovili spokojnosť s priebehom a dosiahnutými výsledkami  zasadnutia. 
Strany sa dohodli, že ХIV. zasadnutie komisie sa uskutoční v roku 2015 na území Slovenskej republiky. Miesto a termín zasadnutia budú spresnené diplomatickou cestou.
Strany ocenili prínos zástupcov národnostných menšín v práci medzivládnej slovensko-ukrajinskej komisie. Zástupcovia ukrajinskej menšiny na Slovensku a slovenskej menšiny na Ukrajine aktívne napomáhajú riešeniu prijatých odporúčaní, predkladajú vlastné návrhy a požiadavky pre zlepšenie podmienok menšín a uspokojovanie ich potrieb v oblasti školstva, kultúry i médií. 
V rámci rokovania o aktuálnych otázkach, týkajúcich sa ochrany národnostných menšín, strany konštatovali, že Medzivládna slovensko-ukrajinská komisia pre národnostné menšiny, školstvo a kultúru je dôležitým mechanizmom spolupráce v rámci rozvoja dobrých susedských vzťahov. Aj toto rokovanie potvrdilo, že na bilaterálnej úrovni je možné aj o citlivých otázkach rokovať vecne a konštruktívne. Bol potvrdený európsky rámec ochrany a uplatňovania práv osôb patriacich k národnostným menšinám. Strany tiež konštatovali, že v oblasti ochrany národnostných menšín došlo v konkrétnych otázkach k pokroku, ale je potrebné pokračovať v zlepšovaní podmienok pre zachovanie ich identity. 

Závery rokovania komisie sú predkladané na rokovanie vlády Slovenskej republiky s cieľom posúdiť možnosti zabezpečenia ich realizácie. 
Príprava XIII. zasadnutia Komisie

Ťažiskový prvok prípravy XIII. zasadnutia komisie predstavoval kontrolu plnenia úloh z protokolu XII. zasadnutia a riešení aktuálnych požiadaviek zástupcov Slovákov na Ukrajine a Ukrajincov v Slovenskej republike. Osobitným momentom bola aj diskusia o využití priestoru komisie pre spoluprácu a podporu transformačného úsilia na Ukrajine.

Slovenská strana uskutočnila 2 prípravné rokovania slovenskej časti komisie na Ministerstve zahraničných vecí a európskych záležitostí SR (9. júna 2014, 10. novembra 2014), na ktorých zhodnotila plnenie úloh z protokolu XII. zasadnutia a navrhla znenie nových úloh a odporúčaní na pripravované rokovanie medzivládnej komisie v Kyjeve. V súvislosti s prípravou tohto rokovania sa uskutočnilo rokovanie štátnych tajomníkov rezortov MZVEZ SR, MK SR a MŠVVŠ SR. Predsedovia a tajomníci národných častí medzivládnej slovensko-ukrajinskej komisie dohodli základný rámec XIII. zasadnutia, posúdili aktuálny stav plnenia odporúčaní z minuloročného rokovania, ako aj námety, ktoré by mali byť prerokované na plenárnom zasadnutí komisie v Kyjeve. 
Základné údaje o komisie

V súlade so Zmluvou o dobrom susedstve, priateľských vzťahoch a spolupráci medzi Ukrajinou a Slovenskou republikou (Kyjev, 29. 6. 1993) a na základe iniciatívy ukrajinskej strany (počas oficiálnej návštevy ministra zahraničných vecí Ukrajiny A. Zlenka v SR vo februári 1994) bola uznesením vlády SR č. 362/1994 vytvorená Medzivládna slovensko-ukrajinská komisia pre národnostné menšiny, školstvo, kultúru a vedecké styky. Po dohode s ukrajinskou stranou má komisia od roku 2003 nové pomenovanie: Medzivládna slovensko-ukrajinská komisia pre národnostné menšiny, školstvo a kultúru. 
Komisia je dôležitým nástrojom pre stály dialóg Slovenska a Ukrajiny o vybraných otázkach s cieľom posilňovať dobré susedstvo a vzájomné priateľstvo. 

            Plní funkciu poradného orgánu vládnych kabinetov oboch krajín a zaoberá sa komplexnou problematikou slovenskej menšiny na Ukrajine a ukrajinskej menšiny v Slovenskej republike s cieľom podpory zachovania a rozvoja ich identity a kultúry. Ďalej sleduje celkovú bilaterálnu reláciu v oblasti školstva, vedy a kultúry. Po každom zasadnutí komisie sa predkladá na rokovanie vlády SR informácia o jeho priebehu a záveroch.
Prípravné rokovanie expertov na zriadenie komisie sa konalo v Bratislave v dňoch 15. – 16. júna 1994. Komisia ku dnešnému dňu zasadala trinásť krát, striedavo v Slovenskej republike a na Ukrajine. Prehľad jednotlivých zasadnutí a predsedov slovenskej časti komisie sa nachádza v prílohe. 
Na uvedených rokovaniach boli podpísané protokoly, obsahujúce odporúčania adresované vládam oboch štátov a vyhodnotené plnenie odporúčaní z predchádzajúcich zasadnutí komisie. 
Zloženie Komisie

Slovenská a ukrajinská časť komisie majú zhodný počet členov (v rôznych obdobiach po 10 až 14), pokiaľ možno so zastúpením inštitúcií oboch strán so zhodným alebo obdobným zameraním. Predsedom slovenskej časti komisie je štátny tajomník Ministerstva zahraničných vecí a európskych záležitostí Slovenskej republiky Peter Burian. Jej pôvodné zloženie zo zástupcov úradu vlády, rezortov zahraničných vecí, školstva a kultúry bolo neskôr rozšírené aj o zástupcov menšinovej organizácie, Prešovského samosprávneho kraja, Slovenského rozhlasu/RTVS, Úradu pre Slovákov žijúcich v zahraničí, Úradu splnomocnenca vlády SR pre národnostné menšiny. Aktuálne zloženie oboch častí komisie a prizvaných expertov tvorí súčasť Protokolu z XIII. zasadnutia (príloha č. 1).





Príloha – Prehľad zasadnutí komisie

	poradie a miesto zasadnutia
	termín zasadnutia
	predseda slovenskej časti Komisie

	I. zasadnutie v Kyjeve
	(8. – 9. februára 1995),


	Eva Ponomarenková, R- odboru pre menšiny a ľudské práva MZV SR

	II. zasadnutie v Bratislave
	(23. – 24. novembra 1996),


	Ján Gábor, GR sekcie pre krajanov, tlač a ľudskú dimenziu MZV SR

	III. zasadnutie v Užhorode
	(16. – 17. decembra 1997),
	Peter Burian, GR sekcie ľudskej dimenzie MZV SR

	IV. zasadnutie v Prešove
	(8. – 9. decembra 1998), 
	Peter Burian, GR sekcie ľudskej dimenzie MZV SR

	V. zasadnutie v Užhorode
	(23. – 24. mája 2001),
	Ján Šoth, GR sekcie bilaterálnej spolupráce, MZV SR

	VI. zasadnutie v Bratislave
	(25. – 26. februára 2003),
	Maroš Šefčovič, GR sekcie bilaterálnej spolupráce, MZV SR

	VII. zasadnutie v Kyjeve
	(24. – 26. septembra 2007),
	Vasil Grivna, GR sekcie vonkajšej komunikácie MZV SR

	VIII. zasadnutie vo Svidníku - Roztokách
	(19.–22. júna 2008),
	Vasil Grivna, GR sekcie vonkajšej komunikácie MZV SR

	IX. zasadnutie v Kyjeve
	(1. – 2. októbra 2009).
	Vasil Grivna, GR sekcie verejnej diplomacie a služby občanom MZV SR

	X. zasadnutie v Bratislave
	(28. septembra 2010)
	Vasil Grivna, GR sekcie verejnej diplomacie a služby občanom MZV SR

	XI. zasadnutie v Kyjeve
	(18. októbra 2012)
	Peter Burian, ŠTAT1 MZVEZ SR

	XII. zasadnutie v Prešove
	(24. – 25. októbra 2013)
	Peter Burian, ŠTAT1, MZVEZ SR

	XIII. zasadnutie v Kyjeve
	(8. – 9. decembra 2014)
	Peter Burian, ŠTAT1, MZVEZ SR


Prehľad odporúčaní,
ktoré vyplývajú z Protokolu XIII. zasadnutia Medzivládnej slovensko-ukrajinskej komisie pre národnostné menšiny, školstvo a kultúru 8. – 9. 12. 2014 v Kyjeve.

Strany sa dohodli na ďalšej spolupráci v týchto otázkach. 
I – II – III
Všeobecné ustanovenia

úloha č. 1

Strany si vymenili informácie o štátnej politike v oblasti zabezpečenia práv osôb patriacich k národnostným menšinám a konštatovali, že mnohoúrovňový a konštruktívny slovensko-ukrajinský politický dialóg prebieha s patričnou pozornosťou, venovanou otázkam uspokojenia vzdelávacích, kultúrnych a informačných potrieb národnostných menšín.

v kompetencii: Ministerstvo zahraničných vecí a európskych záležitostí SR v spolupráci s Úradom splnomocnenca vlády SR pre národnostné menšiny
termín: priebežne
úloha č. 2

Strany považujú zasadnutie komisie za dôležitú súčasť humanitnej spolupráce medzi Ukrajinou a Slovenskou republikou.

v kompetencii: Ministerstvo zahraničných vecí a európskych záležitostí SR 
termín: priebežne
úloha č. 3

Strany skonštatovali, že veľmi dôležitým prvkom v rozvoji národnostnej menšiny Slovákov na Ukrajine a Ukrajincov v Slovenskej republike je priamy kontakt s diplomatickými zastúpeniami oboch krajín. 

v kompetencii: Ministerstvo zahraničných vecí a európskych záležitostí SR, ZÚ SR  Kyjev, GK Užhorod
termín: priebežne
úloha č. 4

Strany sa dohodli, že v súlade s vlastnou legislatívou budú naďalej na štátnej úrovni vynakladať úsilie na vytvorenie patričných podmienok pre zachovanie a rozvoj etnickej identity príslušníkov slovenskej národnostnej menšiny na Ukrajine a ukrajinskej národnostnej menšiny v Slovenskej republike.

v kompetencii: Úrad pre Slovákov žijúcich v zahraničí, Úrad splnomocnenca vlády SR pre národnostné menšiny, Ministerstvo školstva, vedy, výskumu a športu SR, Prešovský samosprávny kraj, Zväz Rusínov-Ukrajincov SR 
termín: priebežne
úloha č. 5 
 
Strany sa navzájom informovali o plnení úloh, stanovených v protokole XII. zasadnutia komisie a konštatovali, že väčšina úloh bola splnená. Informácia o plnení úloh z XII. protokolu každou zo strán je súčasťou materiálu (prílohy č. 2 a č.3).

v kompetencii: Ministerstvo zahraničných vecí a európskych záležitostí SR, Úrad splnomocnenca vlády SR pre národnostné menšiny, Ministerstvo školstva, vedy, výskumu a športu SR, Úrad pre Slovákov žijúcich v zahraničí, Ministerstvo kultúry SR, RTVS, Prešovský samosprávny kraj, Zväz Rusínov-Ukrajincov SR 
termín: priebežne
úloha č. 6 
Strany zdôraznili význam ďalšej spolupráce medzi orgánmi štátnej správy, orgánmi miestnej samosprávy, občianskymi združeniami, ďalšími inštitúciami Slovenskej republiky a Ukrajiny v otázkach uspokojenia vzdelávacích, kultúrnych a informačných potrieb príslušníkov slovenskej národnostnej menšiny na Ukrajine a ukrajinskej národnostnej menšiny v Slovenskej republike.

v kompetencii: Úrad splnomocnenca vlády SR pre národnostné menšiny, Prešovský samosprávny kraj, Zväz Rusínov-Ukrajincov SR, Úrad pre Slovákov žijúcich v zahraničí, Ministerstvo školstva, vedy, výskumu a športu SR, RTVS
termín: priebežne

IV

Školstvo, veda

úloha č. 7

Strany budú podporovať zabezpečenie práv príslušníkov slovenskej národnostnej menšiny na Ukrajine a ukrajinskej národnostnej menšiny v Slovenskej republike na získanie vzdelania v materinskom jazyku na základe legislatívy strán a s prihliadnutím na potreby národnostných menšín.

v kompetencii: Ministerstvo školstva, vedy, výskumu a športu SR, Prešovský samosprávny kraj 
termín: priebežne
úloha č. 8

Strany budú naďalej podporovať vyučovanie ukrajinského a slovenského jazyka v miestach kompaktného osídlenia Ukrajincov v Slovenskej republike a Slovákov na Ukrajine.

v kompetencii: Ministerstvo školstva, vedy, výskumu a športu SR, Prešovský samosprávny kraj, Úrad pre Slovákov žijúcich v zahraničí, Zväz Rusínov-Ukrajincov SR 
termín: priebežne
úloha č. 9

Ukrajinská strana bude naďalej podporovať posilnenie výchovno-vzdelávacej a materiálnej základne škôl s vyučovaním jazyka slovenského a s vyučovacím jazykom slovenským na Ukrajine.

v kompetencii: ukrajinskej strany

úloha č. 10

Slovenská strana bude naďalej podporovať posilnenie výchovno-vzdelávacej a materiálnej základne škôl s vyučovaním jazyka ukrajinského a s vyučovacím jazykom ukrajinským v Slovenskej republike. 

v kompetencii: Ministerstvo školstva, vedy, výskumu a športu SR, Prešovský samosprávny kraj, Zväz Rusínov-Ukrajincov SR 
termín: priebežne
úloha č. 11

Strany budú vytvárať podmienky na predchádzanie redukcie siete škôl a školských zariadení so slovenským a ukrajinským vyučovacím jazykom a budú podporovať jej rozšírenie s prihliadnutím na potreby slovenskej národnostnej menšiny na Ukrajine a ukrajinskej národnostnej menšiny v Slovenskej republike.

v kompetencii: Ministerstvo školstva, vedy, výskumu a športu SR, Prešovský samosprávny kraj, Zväz Rusínov-Ukrajincov SR 
termín: priebežne
úloha č. 12

Strany budú aj naďalej pracovať na príprave učebných programov, učebníc a učebných a metodických materiálov pre stredné školy s vyučovaním jazyka slovenského a s vyučovacím jazykom slovenským na Ukrajine a s vyučovaním jazyka ukrajinského a s vyučovacím jazykom ukrajinským v Slovenskej republike.

v kompetencii: Ministerstvo školstva, vedy, výskumu a športu SR 

termín: priebežne
úloha č. 13

Strany budú zabezpečovať plnenie ustanovení platného Programu spolupráce medzi Ministerstvom vzdelávania a vedy Ukrajiny a Ministerstvom školstva, vedy, výskumu a športu Slovenskej republiky v oblasti vzdelávania.  

v kompetencii: Ministerstvo školstva, vedy, výskumu a športu SR 

termín: priebežne
úloha č. 14

Strany sa dohodli zabezpečiť organizačné opatrenia s cieľom nadobudnutia platnosti Dohody medzi Kabinetom ministrov Ukrajiny a Vládou Slovenskej republiky o akademickom vzájomnom uznávaní kvalifikácií (dokumentov), ktoré umožňujú prístup k vysokoškolskému vzdelaniu, kvalifikácii vyššieho vzdelania a vedeckých titulov.

v kompetencii: Ministerstva školstva, vedy, výskumu a športu SR 

termín: priebežne
úloha č. 15

 
Ukrajinská strana bude aj naďalej podporovať fungovanie Katedry slovenskej filológie Užhorodskej národnej univerzity a Celoukrajinského vedecko-metodického centra slovakistiky. 

v kompetencii: ukrajinskej strany

úloha č. 16
Slovenská strana bude aj naďalej podporovať fungovanie Inštitútu ukrajinistiky a stredoeurópskych štúdii Filozofickej fakulty Prešovskej univerzity. 

v kompetencii: Ministerstvo školstva, vedy, výskumu a športu SR, Prešovská univerzita, Zväz Rusínov-Ukrajincov SR 
termín: priebežne

úloha č. 17

Ukrajinská strana bude pokračovať v uskutočnení stáží vysokoškolských učiteľov slovenského jazyka, literatúry, dejín a kultúry, ako aj študentov Katedry slovenskej filológie Užhorodskej národnej univerzity a študentov a vysokoškolských učiteľov slovakistiky iných vysokých škôl Ukrajiny v školách v Slovenskej republike. 

v kompetencii: ukrajinskej strany

úloha č.18
Slovenská strana bude pokračovať v uskutočnení stáží vysokoškolských učiteľov ukrajinského jazyka, literatúry, dejín a kultúry, ako aj študentov Inštitútu ukrajinistiky a stredoeurópskych štúdii Filozofickej fakulty Prešovskej univerzity a študentov a vysokoškolských učiteľov ukrajinistiky iných vysokých škôl Slovenskej republiky na vysokých školách na Ukrajine.  

v kompetencii: Ministerstvo školstva, vedy, výskumu a športu SR, Prešovská univerzita
termín: priebežne

úloha č.19
Ukrajinská strana bude pokračovať v podpore vykonávania pedagogickej praxe pre študentov slovenských univerzít s vyučovaním slovenského jazyka na vysokých školách na Ukrajine s vyučovaním slovenského jazyka.

 v kompetencii: ukrajinskej strany

úloha č. 20

Slovenská strana bude pokračovať v podpore vykonávania pedagogickej praxe pre študentov ukrajinských univerzít s vyučovaním ukrajinského jazyka na vysokých školách s vyučovaním ukrajinského jazyka na Slovensku. 
v kompetencii: Ministerstvo školstva, vedy, výskumu a športu SR, 
termín: priebežne

úloha č. 21

Strany budú napomáhať na Ukrajine a na Slovensku v prijímaní vedeckých a praktických opatrení zameraných na ochranu vzdelávacích a kultúrnych práv osôb patriacich k ukrajinskej menšine v Slovenskej republike a k slovenskej menšine na Ukrajine.

v kompetencii: Ministerstvo školstva, vedy, výskumu a športu SR, Úrad splnomocnenca vlády SR pre národnostné menšiny, Zväz Rusínov-Ukrajincov SR  
termín: priebežne
úloha č. 22

Strany budú podporovať rozpracovanie a realizáciu spoločných vedeckých projektov v oblastiach spoločného záujmu. 

v kompetencii: Ministerstvo školstva, vedy, výskumu a športu SR, Prešovská univerzita, Úrad pre Slovákov žijúcich v zahraničí
termín: priebežne
V

Kultúra, informácie

úloha č. 23

Strany sa dohodli, že budú pokračovať a spolupracovať vo vytváraní podmienok pre zachovanie a slobodný rozvoj kultúry príslušníkov ukrajinskej národnostnej menšiny v Slovenskej republike a slovenskej národnostnej menšiny na Ukrajine.

v kompetencii: Úrad splnomocnenca vlády SR pre národnostné menšiny, Prešovský samosprávny kraj, Úrad pre Slovákov žijúcich v zahraničí, Zväz Rusínov-Ukrajincov SR 
termín: priebežne
úloha č. 24

Strany budú využívať existujúce možnosti pre zabezpečenie fungovania a posilnenie materiálnej základne Centra ukrajinskej kultúry v Prešove (Slovenská republika) a Centra slovenskej kultúry v Užhorode (Ukrajina). 

v kompetencii: Prešovský samosprávny kraj, Úrad splnomocnenca vlády SR pre národnostné menšiny, Úrad pre Slovákov žijúcich v zahraničí, Zväz Rusínov-Ukrajincov SR  
termín: priebežne
úloha č. 25

Strany budú aj naďalej napomáhať v realizácii aktivít občianskych združení ukrajinskej národnostnej menšiny v Slovenskej republike a slovenskej národnostnej menšiny na Ukrajine.

v kompetencii: Úrad splnomocnenca vlády SR pre národnostné menšiny, Prešovský samosprávny kraj, Úrad pre Slovákov žijúcich v zahraničí , Zväz Rusínov-Ukrajincov SR 
termín: priebežne
úloha č. 26

Slovenská strana v rámci bilaterálnej spolupráce v oblastiach vzdelania, kultúry a nadviazania kontaktov v príslušných oblastiach bude naďalej podporovať vybavovanie víz, vrátane viacnásobných, pre umelecké kolektívy, vedcov, osvetových pracovníkov, študentov, žiakov a iných občanov Ukrajiny.

v kompetencii: Ministerstvo zahraničných vecí a európskych záležitostí SR, ZÚ SR  Kyjev, GK Užhorod
termín: priebežne
úloha č. 27

Ukrajinská strana bude podporovať účasť umeleckých kolektívov z Ukrajiny na podujatiach, ktoré uskutočňuje ukrajinská národnostná menšina Slovenskej republiky a účasť umeleckých kolektívov ukrajinskej národnostnej menšiny Slovenskej republiky na kultúrnych podujatiach na Ukrajine.

v kompetencii: ukrajinskej strany
úloha č. 28

Slovenská strana bude podporovať účasť umeleckých kolektívov zo Slovenskej republiky na podujatiach, ktoré uskutočňuje slovenská národnostná menšina Ukrajiny a účasť umeleckých kolektívov slovenskej národnostnej menšiny Ukrajiny na kultúrnych podujatiach v Slovenskej republike. 

v kompetencii: Úrad pre Slovákov žijúcich v zahraničí, Prešovský samosprávny kraj, Zväz Rusínov-Ukrajincov SR, Úrad splnomocnenca vlády SR pre národnostné menšiny

termín: priebežne
úloha č. 29

Slovenská strana bude podporovať činnosť divadla A. Duchnoviča v Prešove, vrátane zaradenia diel v ukrajinskom jazyku do jeho repertoáru. 

v kompetencii: Prešovský samosprávny kraj, Úrad splnomocnenca vlády SR pre národnostné menšiny, Zväz Rusínov-Ukrajincov SR  
termín: priebežne
úloha č. 30

Ukrajinská strana bude vyvíjať úsilie, aby divadlá v Užhorode v rámci svojich možností zaraďovali do svojich dramaturgických plánov tvorbu slovenských dramatikov. 

v kompetencii: ukrajinskej strany
úloha č. 31

Slovenská strana podporí ďalšie fungovanie Múzea ukrajinskej kultúry vo Svidníku ako jedinej a nedeliteľnej zbierky pamiatok ukrajinskej materiálnej kultúry obyvateľov východného Slovenska. 

v kompetencii: Ministerstvo kultúry SR, Zväz Rusínov-Ukrajincov SR 
termín: priebežne
úloha č. 32

Strany budú podporovať výskum spoločného kultúrneho dedičstva Slovenskej republiky a Ukrajiny.

v kompetencii: viacerých rezortov a inštitúcií, úloha bude predmetom rokovania slovenskej a ukrajinskej  časti Komisie
termín: bude stanovený po dohode expertov
úloha č. 33

Slovenská strana bude naďalej podporovať fungovanie redakcie národnostno -etnického vysielania v ukrajinskom jazyku RTVS.

v kompetencii: RTVS
termín: priebežne
úloha č. 34

Strany budú napomáhať zvýšeniu kvality a zachovávanie súčasného obsahu vysielania televíznych a rozhlasových programov v slovenskom jazyku na Ukrajine a v ukrajinskom jazyku na Slovensku.

v kompetencii: RTVS, Zväz Rusínov-Ukrajincov SR
termín: priebežne
úloha č. 35

V súlade s ustanoveniami Európskej charty regionálnych a menšinových jazykov slovenská strana bude podporovať poskytovanie finančnej podpory tlačeným médiám, ktoré sú vydávané v ukrajinskom jazyku v Slovenskej republike. Ukrajinská strana bude podporovať poskytovanie finančnej podpory tlačeným médiám, ktoré sú vydávané v slovenskom jazyku na Ukrajine.

v kompetencii: Úrad splnomocnenca vlády SR pre národnostné menšiny, Zväz Rusínov-Ukrajincov SR, Úrad pre Slovákov žijúcich v zahraničí
termín: priebežne

úloha č. 36

Strany zabezpečia posúdenie otázky vo veci priradenia ukrajinského jazyka do mnohojazyčného internetového portálu „Slovake.eu“.

v kompetencii: ukrajinskej strany v spolupráci s Ministerstvom zahraničných vecí a európskych záležitostí SR
termín: priebežne
VI

Záverečné ustanovenia

úloha č. 37

Komisia predloží tento protokol na posúdenie vláde Slovenskej republiky a Kabinetu ministrov Ukrajiny s cieľom zabezpečenia realizácie jeho ustanovení.

v kompetencii: Ministerstvo zahraničných vecí a európskych záležitostí SR
termín: priebežne
úloha č. 38

Strany budú podporovať a realizovať potrebné opatrenia pre zabezpečenie realizácie ustanovení tohto protokolu. 

v kompetencii: Ministerstvo zahraničných vecí a európskych záležitostí SR, Úrad splnomocnenca vlády SR pre národnostné menšiny, Ministerstvo školstva, vedy, výskumu a športu SR, Úrad pre Slovákov žijúcich v zahraničí, Ministerstvo kultúry SR, RTVS, Prešovský samosprávny kraj, Prešovská univerzita, Zväz Rusínov-Ukrajincov SR, 
termín: priebežne
úloha č. 39

Strany sa budú navzájom informovať o plnení úloh, stanovených v protokole a budú realizovať pravidelnú výmenu ďalších aktuálnych informácií.

v kompetencii: Ministerstvo zahraničných vecí a európskych záležitostí SR

termín: priebežne
úloha č. 40

Strany sa dohodli, že ХIV. zasadnutie komisie sa uskutoční v roku 2015 na území Slovenskej republiky. Miesto a termín zasadnutia budú spresnené diplomatickou cestou.

v kompetencii: Ministerstvo zahraničných vecí a európskych záležitostí SR
termín: priebežne

       Príloha č. 1. k Protokolu XIII.

Zoznam členov slovenskej časti  

 Medzivládnej slovensko – ukrajinskej komisie pre národnostné menšiny, školstvo a kultúru na rokovaní 8. - 9. 12. 2014  v Kyjeve

